สิงคโปร์เผยยอดค้าปลีกเดือนธ.ค.เพิ่มขึ้น 2.9%
สิงคโปร์เผยยอดค้าปลีกเดือนธ.ค.เพิ่มขึ้น 2.9%
15 ก.พ. 2559

สำนักงานสถิติสิงคโปร์ เปิดเผยว่า ยอดค้าปลีกของสิงคโปร์ในเดือนธ.ค.เพิ่มขึ้น 2.9% เมื่อเทียบเป็นรายปี โดยสาเหตุส่วนใหญ่ที่ทำให้ยอดค้าปลีกเพิ่มขึ้นมาจากยอดขายปลีกยานยนต์ โดยเมื่อเทียบเป็นรายเดือนแล้ว ยอดค้าปลีกลดลง 2.1% ในเดือนธ.ค. 2558 และหากไม่นับรวมยอดขายยานยนต์แล้ว ยอดค้าปลีกลดลง 3.6%
ส่วนมูลค่ายอดค้าปลีกทั้งหมดในเดือนธ.ค.อยู่ที่ 4.1 พันล้านดอลลาร์สิงคโปร์ หรือ 2.93 พันล้านดอลลาร์สหรัฐ ซึ่งสูงกว่ายอดเดือนธ.ค. 2557 ที่ 4 พันล้านดอลลาร์สิงคโปร์
ทั้งนี้ ยอดขายอาหารและเครื่องดื่มลดลง 1.8% ในเดือนธ.ค. 2558 จากเดือนก่อน เมื่อเปรียบเทียบกับช่วงเวลาเดียวกันในปี 2557 ยอดขายอาหารและเครื่องดื่มลดลง 5.7% ในเดือนธ.ค. 2558